Diari Oficial de la Generalitat Valenciana


Sumari del DOGV 8638, del 19-09-2019 (2019/8801)

DECRET 190/2019, de 13 de setembre, del Consell, de creació de facultats en la Universitat Internacional Valenciana.
--------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8801


Data del document
:   13-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * legislació

DECRET 190/2019, de 13 de setembre, del Consell, de creació de facultats en la Universitat Internacional Valenciana. [2019/8801]  
La Llei orgànica 6/2001, de 21 de desembre, d'universitats, estableix en l'article 8.2 que la creació, modificació i supressió d'escoles i facultats de les universitats seran acordades per les comunitats autònomes, bé per pròpia iniciativa amb l'acord del consell de govern de la universitat, bé per iniciativa de la universitat mitjançant una proposta del consell de govern, en els dos casos amb l'acord previ favorable del consell social.  
Alhora, la Llei 4/2007, de 9 de febrer, de la Generalitat, de coordinació del sistema universitari valencià, en l'article 7.1, determina que la creació, modificació i supressió, en universitats públiques, i el reconeixement d'això, en universitats privades, de facultats i escoles tècniques o politècniques superiors serà acordada mitjançant un decret del Consell, previ compliment dels requisits i tràmits exigibles en la normativa aplicable.  
La Universitat Internacional Valenciana ha sol·licitat autorització per a la creació de la Facultat de Ciències de l'Educació; de la Facultat de Ciències de la Salut; de la Facultat d'Arts, Humanitats i Comunicació; de la Facultat de Ciències Jurídiques i Socials, i de l'Escola Superior d'Enginyeria, Ciència i Tecnologia.  
Consten en l'expedient els acords del Consell d'Universitat i de la Junta de Govern de la Universitat; l'Agència Valenciana d'Avaluació i Prospectiva va emetre l'informe preceptiu favorable, i el Consell Valencià d'Universitats i de Formació Superior va ser informat sobre la proposta relativa a la creació de les esmentades facultats i de l'escola superior de la Universitat Internacional de València.  
  
Per tot això, de conformitat amb els articles 8 i 12 de la Llei orgànica 6/2001, de 21 de desembre; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i l'article 7 de la Llei 4/2007, de 9 de febrer, de la Generalitat, a proposta de la consellera d'Innovació, Universitats, Ciència i Societat Digital, prèvia deliberació del Consell, en la reunió de 13 de setembre de 2019,  
  
  
DECRETE  
  
Primer. Reconeixement de creació de facultats universitàries i escola superior  
Es reconeix la creació de la Facultat de Ciències de l'Educació, de la Facultat de Ciències de la Salut; de la Facultat d'Arts, Humanitats i Comunicació; de la Facultat de Ciències Jurídiques i Socials, i de l'Escola Superior d'Enginyeria, Ciència i Tecnologia, en la Universitat Internacional Valenciana.  
  
Segon. Inscripció en el registre i comunicació al Ministeri de Ciència, Innovació i Universitats  
Aquest reconeixement de creació de facultats i escola superior es comunicarà al Ministeri de Ciència, Innovació i Universitats, a l'efecte de la inscripció en el Registre d'Universitats, Centres i Títols (RUCT), i a la Conferència General de Política Universitària perquè s'eleve al Govern la proposta per a establir el caràcter oficial de la creació de les quatre facultats i l'escola superior en la Universitat Internacional Valenciana.  
  
Tercer. Eficàcia  
Aquest decret tindrà efectes l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la publicació d'aquest decret en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això, sense perjudici que les persones interessades puguen exercitar qualsevol altra via que estimen oportuna.  
  
València, 13 de setembre de 2019  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS